Čo robiť v prípade výskytu medveďa hnedého?

| **Opis udalosti / situácie** | **Správanie medveďa** | **Nebezpečenstvo** | **Ako sa správať** | **Koho kontaktovať** |
| --- | --- | --- | --- | --- |
| Medveď spozorovaný **mimo obývanej oblasti**,v porastoch, lúkach, svahoch, turistických chodníkoch **na vačšiu vzdialenosť**Pozorovanie / náhodné stretnutie | Prirodzené správanie, pasivita, plachosť, útek, Postavenie sa na zadné nohy | Minimálne nebezpečenstvo stretu / kontaktu človeka s medveďom. | Nechať medveďovi priestor na útek, v kľude prehovoriť, chvíľu počkať a pokračovať v smere cesty. Hlasnejšie rozprávať, prípadne zapískať, zatlieskať. Zvážiť prípadný návrat trasou späť. Pozorovať svojej okolie, prípadne pozíciu medveďa. Neutekať. | Nie je potrebné kontaktovať žiadnu organizáciu |
| Medveď spozorovaný **mimo obývanej oblasti**,v porastoch, lúkach, svahoch, turistických chodníkoch **na vačšiu vzdialenosť**Náhodné stretnutie | Prekvapený / vyrušený medveď iba naznačí útok a utečie | Minimálne nebezpečenstvo stretu/kontaktu človeka s medveďom. | Nechať medveďovi priestor na útek, v kľude prehovoriť, chvíľu počkať a pokračovať v smere cesty. Hlasnejšie rozprávať, prípadne zapískať, zatlieskať. Zvážiť prípadný návrat trasou späť. Pozorovať svojej okolie, prípadne pozíciu medveďa. Neutekať. | Nie je potrebné kontaktovať žiadnu organizáciu |
| Medveď spozorovaný **mimo obývanej oblasti**, v blízkosti sídiel, dobytka, včelínov, ovocných sadov, kempov, táborísk a pod. | Medveď pôsobí / spôsobil škody v neobývaných oblastiach, pravidelné príchody | Nízke nebezpečenstvo stretu / kontaktu človeka s medveďom. | K medveďovi sa za žiadnych okolností nepribližovať a neprovokovať. Zvážiť prípadný návrat trasou späť. Pozorovať svojej okolie, prípadne pozíciu medveďa. Neutekať. | Kontaktujte správuNárodného parku /Chránenej krajinnej oblasti |
| Medveď spozorovaný **v obývanej oblasti**, ale už sa na lokalite nezdržuje | Medveď pôsobí / spôsobil škody v neobývaných oblastiach, pravidelné príchodyod. | Nízke nebezpečenstvo stretu/kontaktu človeka s medveďom. |   | Kontaktujte správuNárodného parku/Chránenej krajinnej oblasti |
| Prítomnosť medveďa **v obývanej oblasti**, v blízkosti sídiel, odpadu, dobytka, včelínov, ovocných sadov, kempov, táborísk a pod. | Opakované príchody medveďa do osídlených oblastí. Vyhľadávanie odpadu. Zotrvanie medveďa na mieste. Tolerancia človeka v blízkosti, ignorovanie ľudí v okolí, strata plachosti. | Stredné až vysoké nebezpečenstvo blízkeho stretu až kontaktu človeka s medveďom. | K medveďovi sa za žiadnych okolností nepribližovať, neprovokovať, nekŕmiť. Vyhľadať bezpečné miesto (budova, vozidlo) a kontaktovať linku tiesňového volania. | Kontaktujte linky tiesňové volania:**158****112****159** |
| Prítomnosť a bezprostredná blízkosť medveďa pri ľudoch **v obývanej oblasti**, prítomnosť medvedice s mladými v blízkosti ľudí, zranený medveď, medveď pri odpade, potrave, v budove, medveď zaútočil na človeka. | Agresívne správanie, prenasledovanie ľudí, pácha škody alebo útočí. | Vysoké nebezpečenstvo priameho kontaktu človeka s medveďom. Veľmi vysoké nebezpečenstvo/ohrozenie alebo už spôsobené škody/zranenia medveďom. | K medveďovi sa za žiadnych okolností nepribližovať, neprovokovať, nekŕmiť. Vyhľadať bezpečné miesto (budova, vozidlo) a kontaktovať linku tiesňového volania. V prípade útoku zostať pasívny, ľahnúť si tvárou k zemi, počkať kým medveď odíde. | Kontaktujte linky tiesňové volania:**158****112****159** |

Nezabezpečený a ľahko dostupný odpad obsahujúci zvyšky jedla predstavuje pre medveďa jednoduchý zdroj obživy. Obyvatelia a miestna samospráva by sa mali preto aktívne podieľať na nakladaní s komunálnym odpadom. Obzvlášť dôležité je dodržiavanie zásad nakladania s komunálnym odpadom v oblastiach s výskytom medveďa hnedého.